Είμαι ιστορικός.
Κι αυτό που μ' αρέσει σ' αυτό είναι η διαφορετική οπτική που σας δίνει.
Θα ήθελα να φέρω αυτήν την οπτική στην παιδεία στις Ηνωμένες Πολιτείες.
Στο μόνο πράγμα που συμφωνεί ο κόσμος
είναι πως η πιο κρίσιμη ώρα για να αρχίζει να μαθαίνει ένα παιδί
είναι το συντομότερο δυνατόν.
Πριν από 50 χρόνια
υπήρχε μια στιγμή-ορόσημο στην προσχολική αγωγή στις ΗΠΑ
που λεγόταν «Προβάδισμα».
Λοιπόν, οι ιστορικοί αγαπούν τα ορόσημα,
επειδή διευκολύνουν το να μιλάμε για το τι γινόταν πριν
και τι συμβαίνει από τότε.
Πριν το Προβάδισμα δεν υπήρχε τίποτα.
Με το Προβάδισμα
αρχίσαμε να προετοιμάζουμε για το σχολείο τα πιο επιρρεπή παιδιά του έθνους.
Από τότε, έχουμε κάνει πρόοδο,
αλλά εξακολουθούν να υπάρχουν 2,2 εκατομμύρια παιδιά στις ΗΠΑ
χωρίς πρόσβαση στην προσχολική αγωγή,
δηλαδή πάνω απ' τα μισά τετράχρονα στη χώρα.
Αυτό είναι ένα πρόβλημα.
Όμως το μεγαλύτερο πρόβλημα είναι αυτό που ξέρουμε ότι τους συμβαίνει.
Τα επιρρεπή παιδιά που πάνε στο σχολείο χωρίς βασικές γνώσεις
έχουν 25% περισσότερες πιθανότητες να το παρατήσουν,
40% περισσότερες πιθανότητες να γίνουν γονείς στην εφηβεία
και 60% λιγότερες πιθανότητες να πάνε στο πανεπιστήμιο.
Αν ξέρουμε πόσο σημαντική είναι η προσχολική αγωγή,
γιατί δεν πάνε όλα τα παιδιά;
Υπάρχουν εμπόδια που οι λύσεις που βρήκαμε μέχρι τώρα
δεν μπορούν να ξεπεράσουν.
Γεωγραφία: σκεφτείτε αγροτικό και μακρινό.
Μετακίνηση: σκεφτείτε γονείς που δουλεύουν.
Γονική επιλογή: καμία πολιτεία δεν απαιτεί να πάει σχολείο ένα 4-χρονο παιδί.
Κόστος: το μέσο κόστος για μια πολιτεία να διδάξει ένα προνήπιο
είναι πέντε χιλιάδες δολάρια τον χρόνο.
Θα συνεχίσω να μιλάω για προβλήματα;
Όχι.
Σήμερα θέλω να σας πω για ένα οικονομικό, σύγχρονο πρόγραμμα
προετοιμασίας για το νηπιαγωγείο που μπορεί να γίνει απ' το σπίτι.
Λέγεται UPSTART
και πάνω από 60.000 προνήπια στις ΗΠΑ το έχουν ήδη χρησιμοποιήσει.
Ξέρω τι μπορεί να σκέφτεστε:
ένα ακόμα άτομο που βάζει την τεχνολογία σε ένα εθνικό πρόβλημα.
Κι εν μέρη θα είχατε δίκιο.
Φτιάχνουμε λογισμικό για προνήπια, σχεδιασμένο να εξατομικεύει τις οδηγίες,
ώστε τα παιδιά να μαθαίνουν με τον δικό τους ρυθμό.
Για να γίνει αυτό βασιζόμαστε σε ειδικούς από το διάβασμα μέχρι την κοινωνιολογία
στην ανάπτυξη της νευρολογίας σε όλα τα στοιχεία της προσχολικής αγωγής,
για να μας πουν πώς θα πρέπει να είναι και πώς να μοιάζει το λογισμικό.
Να ένα παράδειγμα.
(Βίντεο) Μηδέν (τραγουδά στον ρυθμό του «Day-O»): Μηδέν!
Μηδέν!
Το μηδέν είναι ο αριθμός που είναι διαφορετικός από τους άλλους.
Γλάροι: Το μηδέν είναι ένα μεγάλο, στρογγυλό «Ο».
Μηδέν: Δεν είναι σαν το ένα, σίγουρα θα το μάθετε.
Γλάροι: Το μηδέν είναι ένα μεγάλο, στρογγυλό «Ο».
(Γέλια)
Κλόντια Μάινερ: Αυτό είναι «Το Τραγούδι του Μηδέν».
(Γέλια)
Κι εδώ είναι ο Μονός Τοντ κι o Ζυγός Στίβεν να σας διδάξουν για τους αριθμούς.
Κι εδώ είναι τα Λεξοπούλια
και θα σας δείξουν πως όταν σμίγετε ήχους
μπορείτε να φτιάξετε λέξεις.
Βλέπετε ότι οι οδηγίες είναι μικρές, χρωματιστές και πιασάρικες,
σχεδιασμένες να τραβούν την προσοχή ενός παιδιού.
Όμως υπάρχει ακόμα ένα κομμάτι του UPSTART
που το κάνει διαφορετικό και πιο αποτελεσματικό.
Με το UPSTART οι γονείς έχουν τον έλεγχο στην παιδεία του παιδιού.
Πιστεύουμε ότι με την κατάλληλη στήριξη
όλοι οι γονείς μπορούν να προετοιμάσουν τα παιδιά τους για το σχολείο.
Να πώς δουλεύει.
Αυτή είναι η λίστα ετοιμότητας για το νηπιαγωγείο
και σχεδόν όλες οι πολιτείες έχουν μία.
Πάμε στους γονείς όπου κι αν είναι
και διεξάγουμε μια ομαδική εκπαίδευση πρόσωπο με πρόσωπο.
Τους λέμε ότι το λογισμικό θα τα ετοιμάσει για διάβασμα, μαθηματικά, επιστήμη,
αλλά θα έχουν την ευθύνη για τις κινητικές δεξιότητες και την αυτοβοήθεια,
και μαζί θα δουλέψουμε στην κοινωνικοσυναισθηματική μάθηση.
Ξέρουμε ότι δουλεύει,
επειδή ο δείχτης ολοκλήρωσης του προγράμματος είναι 90%.
Πέρσι αυτό μεταφράστηκε σε αποφοίτηση 13.500 παιδιών
με διπλώματα από το UPSTART.
Τα αποτελέσματα ήταν υπέροχα.
Έχουμε μια εξωτερική αξιολόγηση
που δείχνει ότι τα παιδιά μας έχουν δύο με τρεις φορές το μαθησιακό κέρδος
απ' ό,τι παιδιά που δεν συμμετέχουν στο πρόγραμμα.
Έχουμε έναν τυχαίο δοκιμαστικό έλεγχο που αποδεικνύει την αποτελεσματικότητα
κι έχουμε και έρευνα γεωγραφικού μήκους
που δείχνει ότι το κέρδος των παιδιών διαρκεί μέχρι την Γ' και Δ' δημοτικού,
που τότε ήταν η ψηλότερη τάξη που είχαν πάει τα παιδιά.
Αυτά είναι μαθησιακά κέρδη.
Όμως μια άλλη έρευνα έχει δείξει ότι τα κοινωνικοσυναισθηματικά κέρδη
είναι ίσα με αυτά των παιδιών που πάνε σε νηπιαγωγείο.
Η πλειοψηφία των 60.000 παιδιών που συμμετείχαν στο UPSTART μέχρι σήμερα
ήταν από τη Γιούτα.
Τα αποτελέσματά μας επαναλήφθηκαν
και με Αφρο-αμερικάνικα παιδιά στο Μισισίπι --
αυτός είναι ο Κίνγκστον κι η μητέρα του.
Με μαθητές Αγγλικών στην Αριζόνα --
αυτή είναι η Νταίζη κι η οικογένειά της.
Με παιδιά πρόσφυγες στη Φιλαδέλφια --
αυτή είναι η αγαπημένη μου φωτογραφία αποφοίτησης.
Και με ιθαγενή παιδιά
από τα πιο απομακρυσμένα μέρη των Ηνωμένων Πολιτειών.
Αυτή είναι η Σερίς και μένει εδώ, στην Κοιλάδα των Μνημείων.
Υπάρχουν δύσπιστοι όσον αφορά το UPSTART.
Μερικοί δεν πιστεύουν ότι τα μικρά παιδιά πρέπει να είναι μπροστά στην οθόνη.
Σ' αυτούς απαντάμε:
Η απαιτούμενη χρήση του UPSTART, 15 λεπτά τη μέρα, πέντε μέρες τη βδομάδα,
εμπίπτει στη μία ώρα τη μέρα που προτείνει η Αμερικανική Ακαδημία Παιδιατρικής
για τα τετράχρονα.
Κάποιοι πιστεύουν ότι πετυχαίνουν μόνο τα πραγματικά νηπιαγωγεία
και σ' αυτούς απαντάμε: τα πραγματικά νηπιαγωγεία είναι ωραία,
αλλά αν δεν μπορεί να πάει ένα παιδί ή αν ο γονιός δεν θέλει να πάει το παιδί,
δεν είναι καλή εναλλακτική μια τεχνολογική επιλογή;
Μας αρέσει να δουλεύουμε με πραγματικά νηπιαγωγεία.
Αυτή τη στιγμή, υπάρχουν 800 παιδιά στο Μισισίπι
που πάνε στο Προβάδισμα τη μέρα
και κάνουν το UPSTART το βράδυ με την οικογένειά τους.
Η τολμηρή μας ιδέα είναι το UPSTART να πάει σε όλη τη χώρα --
χωρίς να αντικαταστήσουμε τίποτα.
Θέλουμε να εξυπηρετήσουμε τα παιδιά που δεν έχουν πρόσβαση στην προσχολική αγωγή..
Έχουμε τα κότσια να αντιμετωπίσουμε τους δύσπιστους.
Έχουμε την ενέργεια να το κάνουμε
κι έχουμε σχέδιο.
Οι πολιτείες είναι αυτές που πρέπει να εκπαιδεύσουν τα παιδιά.
Οπότε πρώτα θα χρησιμοποιήσουμε δολάρια φιλανθρωπίας
για να δοκιμάσουμε το πρόγραμμα και να πάρουμε στοιχεία.
Κάθε πολιτεία πιστεύει ότι είναι μοναδική
και θέλει να ξέρει ότι το πρόγραμμα θα πετύχει με τα παιδιά
πριν επενδύσει.
Μετά θα βρούμε ηγέτες στην πολιτεία να μας βοηθήσουν να στηρίξουμε το UPSTART
ως επιλογή για παιδιά που δεν εξυπηρετήθηκαν.
Και μαζί, θα πάμε σε νομοθετικό σώμα της πολιτείας
να αλλάξουμε το UPSTART από φιλανθρωπία
σε σταθερή και επεκτάσιμη χρηματοδότηση της πολιτείας.
Το σχέδιο έχει πετύχει --
(Χειροκρότημα)
Ευχαριστώ.
Σας ευχαριστώ.
Το σχέδιο έχει πετύχει σε τρεις πολιτείες ως τώρα:
Στη Γιούτα, στην Ιντιάνα και στη Νότια Καρολίνα.
Έχουμε επίσης δοκιμάσει το πρόγραμμα σε αρκετές πολιτείες
και βρήκαμε υποστηριχτές.
Μετά, θα πάμε σε πολιτείες με τα μεγαλύτερα γεωγραφικά εμπόδια
για να δοκιμάσουμε το σχέδιο
και μετά σε πολιτείες που ήδη έχουν προσχολική αγωγή,
αλλά ίσως δεν έχουν καλά ακαδημαϊκά αποτελέσματα
ή οι γονείς δεν συμμετέχουν.
Από εκεί, θα πάμε σε πολιτείες
που θα χρειαστούν τα περισσότερα στοιχεία για να πειστούν
κι ελπίζουμε ότι η δυναμική μας θα βοηθήσει να γυρίσει ο τροχός.
Θα εξυπηρετήσουμε 250.000 παιδιά σε πέντε χρόνια
και θα εξασφαλίσουμε ότι οι πολιτείες θα συνεχίσουν να προσφέρουν το UPSTART.
Να πώς μπορείτε να βοηθήσετε:
με δύο χιλιάδες δολάρια
μπορούμε να προσφέρουμε σε ένα παιδί το UPSTART, έναν υπολογιστή και διαδίκτυο,
κι αυτό το παιδί θα είναι μέρος της δοκιμής
που βεβαιώνει ότι άλλα παιδιά θα πάρουν το UPSTART στο μέλλον.
Θέλουμε επίσης ενεργούς πολίτες να πάνε στην κυβέρνησή τους
και να πουν πόσο εύκολη είναι η προετοιμασία των παιδιών για το σχολείο.
Δεν θα ήσασταν εδώ αν δεν ήσασταν ενεργοί πολίτες,
γι' αυτό ζητάμε τη βοήθειά σας.
Τώρα, όλο αυτό θα κάνει το UPSTART στιγμή-ορόσημο στην προσχολική αγωγή;
Πιστεύω ότι μαζί μπορούμε να το κάνουμε.
Αλλά μπορώ να σας πω χωρίς αμφιβολία
ότι το UPSTARTείναι στιγμή-ορόσημο
στη ζωή ενός παιδιού που διαφορετικά δεν θα ήταν έτοιμο για το σχολείο.
Σας ευχαριστώ.
(Χειροκρότημα)